|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΤΡΙΚΑΛΩΝ**  **ΔΗΜΟΣ ΤΡΙΚΚΑΙΩΝ**  **Δ/ΝΣΗ ΟΙΚΟΝΟΜΙΚΩΝ**  **ΤΜΗΜΑ ΠΡΟΜΗΘΕΙΩΝ & ΑΠΟΘΗΚΩΝ**  **Ταχ. Δ/νση:** Ασκληπιού 18  **Ταχ. Κωδ.:** 421 31  **Πληρ**: **Σοφία Τσιτσικά**  **Τηλ.: 24313 51205**  **FAX:** 2431 3 51219  **Email:** [**tsitsika@trikalacity.gr**](mailto:tsitsika@trikalacity.gr) |  | **Τρίκαλα , 05 / 06 / 2019** |
| **Αριθ. Πρωτ. 16486** |
| **Προς**  **Κάθε Ενδιαφερόμενο Προμηθευτή** |
|  |  |  |

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ **ΥΠΟΒΟΛΗΣ ΠΡΟΣΦΟΡΩΝ**

**ΓΙΑ ΠΡΟΜΗΘΕΙΑ ΤΡΙΦΥΛΛΙΟΥ & ΛΟΙΠΩΝ ΖΩΟΤΡΟΦΩΝ**

Ο Δήμος Τρικκαίων θα προβεί στην απευθείας ανάθεση προμήθειας **Τριφυλλιού & Λοιπών Ζωοτροφών,** που θα χρησιμοποιηθούν για τις ανάγκες του Γραφείου Ζωολογικού Κήπου του Τμήματος Πρασίνου & Αγροτικής Ανάπτυξης της Δ/νσης Καθαριότητας –Περιβάλλοντος & Αγροτικής Ανάπτυξης του Δήμου Τρικκαίων, προκειμένου να καλυφθούν οι ανάγκες διατροφής των ζώων του Ζωολογικού Κήπου του Δήμου Τρικκαίων**,** ενδεικτικού προϋπολογισμού δαπάνης **13.172,77 € συμπεριλαμβανομένου του ΦΠΑ.**

Η προμήθεια θα γίνει με απευθείας ανάθεση Δημάρχου, με κριτήριο κατακύρωσης την πλέον συμφέρουσα από οικονομική άποψη προσφορά, αποκλειστικά βάσει τιμής ανά ΟΜΑΔΑ της προμήθειας, σύμφωνα με την ισχύουσα νομοθεσία.

***Παρακαλούμε τους ενδιαφερόμενους, όπως υποβάλλουν την προσφορά τους σε κλειστό φάκελο, σύμφωνα με τη μελέτη του Δήμου, μέχρι και την 11/06/2019 και ώρα 15:00, στο Δήμο Τρικκαίων, Τμήμα Προμηθειών & Αποθηκών, (Ασκληπιού 18), 2ος όροφος, υπεύθυνη κα Σοφία Τσιτσικά, τηλ. 24313-51205, e-mail:*** [***tsitsika@trikalacity.gr***](mailto:tsitsika@trikalacity.gr)

***Η αποσφράγιση των προσφορών θα γίνει την επομένη ημέρα και ώρα 11:00 π.μ.***

**Μαζί με την προσφορά τους οι ενδιαφερόμενοι, οφείλουν να υποβάλλουν :**

**Υπεύθυνη Δήλωση** του Ν. 1599/86 στην οποία θα δηλώνουν ότι:

**α)** δεν συντρέχουν στο πρόσωπό τους οι λόγοι αποκλεισμού των άρθρων **73** και **74** του **Ν. 4412/*2016 (****ΦΕΚ 147/08.08.2016 τεύχος Α’): Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ, και*

**β)** ασκούν επαγγελματική δραστηριότητα συναφή με το αντικείμενο της προμήθειας

***Στη συνέχεια ο προσωρινός ανάδοχος θα προσκομίσει στο Δήμο, τα παρακάτω δικαιολογητικά μειοδότη:***

| **ΠΕΡΙΓΡΑΦΗ  ΔΙΚΑΙΟΛΟΓΗΤΙΚΟΥ** |
| --- |
| **1.    Απόσπασμα ποινικού μητρώου**, από το οποίο να προκύπτει, ότι δεν υπάρχει εις βάρος του οικονομικού φορέα τελεσίδικη καταδικαστική απόφαση, για κάποιο από τα αδικήματα της παρ. 1, άρθρο 73 του ν. 4412/16, το οποίο θα έχει εκδοθεί έως και 3 μήνες πριν  από την ημέρα  υποβολής του **«άρθρο 43, παρ. 7αδ του Ν. 4605/2019  (ΦΕΚ 52/Α΄/1-4-219)».**  **Η υποχρέωση αυτή αφορά κατ΄ ελάχιστον:**  α)στις περιπτώσεις εταιρειών περιορισμένης ευθύνης **(Ε.Π.Ε.)** και προσωπικών εταιρειών **(Ο.Ε. και Ε.Ε.),** και **Ι.Κ.Ε**. ιδιωτικών κεφαλαιουχικών εταιρειών, **τους διαχειριστές,**  β)στις περιπτώσεις ανωνύμων εταιρειών **(Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου. (**[**άρθρο 73 παρ.1 Ν.4412/16**](http://www.dimosnet.gr/index.php?MODULE=bce/application/pages&Branch=N_N0000000002_N0000023676_N0000000020_N0000000037_N0000026980_N0000027251_S0000126531)**),**  γ)σε όλες τις υπόλοιπες περιπτώσεις νομικών προσώπων**, το νόμιμο εκπρόσωπο ή**  **Υπεύθυνη Δήλωση** του ν. 1599/86, που θα συνταχθεί μετά την πρόσκληση του Δήμου για υποβολή δικαιολογητικών μειοδότη,  **στην οποία θα δηλώνεται** ότι  δεν υπάρχει εις βάρος του οικονομικού φορέα τελεσίδικη καταδικαστική απόφαση, για κάποιο από τα αδικήματα της παρ. 1, άρθρο 73 του ν. 4412/16.  *Η υπεύθυνη δήλωση υποβάλλεται από τον* ***οικονομικό φορέα****, σε περίπτωση φυσικού προσώπου, ή σε περίπτωση νομικού προσώπου εκ μέρους* ***του νομίμου εκπροσώπου****.* |
| **2.      Φορολογική** και **Ασφαλιστική Ενημερότητα,** που θα είναι σε ισχύ κατά το χρόνο υποβολής τους  **3.      Υπεύθυνη Δήλωση**  του ν. 1599/86, που θα συνταχθεί μετά την πρόσκληση του Δήμου για υποβολή δικαιολογητικών μειοδότη, **στην οποία θα δηλώνει τους ασφαλιστικούς φορείς, που είναι υπόχρεος  να καταβάλλει εισφορές τόσο για τους εργαζόμενους όσο και για τους εργοδότες, εφόσον αυτοί έχουν εργασιακή σχέση με την επιχείρηση.** |
| **4.       Πιστοποιητικό εγγραφής στο Επιμελητήριο,** το οποίο να έχει εκδοθεί έως και 30 εργάσιμες ημέρες πριν από την υποβολή του, με το οποίο θα πιστοποιείται η εγγραφή του σε αυτό, και το ειδικό επάγγελμά του, από όπου να προκύπτει η άσκηση της συγκεκριμένης δραστηριότητας ή η συνάφεια του αντικειμένου κατά την ημέρα υποβολής  της προσφοράς. |

H Μελέτη και το έντυπο Οικονομικής Προσφοράς είναι αναρτημένα στο διαδίκτυο: <http://trikalacity.gr/category/epikairotita/prokiriksis/>

Παρακαλούμε οι προσφορές να συμπληρώνονται στο αναρτημένο έντυπο Οικονομικής Προσφοράς.

**Ο Δήμαρχος Τρικκαίων**

**Δημήτρης Παπαστεργίου**

**Συνημμένα:**

1. Τεχνική Μελέτη
2. Έντυπα Οικονομικής Προσφοράς

**Κοινοποίηση:**

1. Δ/νση Καθαριότητας-Περιβάλλοντος &

Αγροτικής Ανάπτυξης

1. Δ/νση Οικονομικών Υπηρεσιών